Jaguar XK (2005)

Jaguar XK X150 on Jaguar XK:n toisen sukupolven malli, jota valmistettiin vuosina 2005–2014. Se korvasi edeltäneen X100-mallin, mutta ei saanut itselleen seuraajaa.

XK esiteltiin coupé-korisena Frankfurtin autonäyttelyssä syyskuussa 2005. Kangaskattoinen avomalli esiteltiin Detroitin autonäyttelyssä tammikuussa 2006. Ainoa moottorivaihtoehto useimmilla markkinoilla oli 4,2-litrainen V8, mutta Saksassa, Itävallassa ja Sveitsissä oli saatavana myös 3,5-litrainen V8. Vuonna 2007 markkinoille tuli XKR mekaanisesti ahdetulla moottorilla.

Vuonna 2009 malli koki kasvojenkohotuksen, jossa siihen tehtiin muutoksia muun muassa puskureihin. Aiemman 4,2-litraisen korvasi sekä XK- että XKR-malleissa uusi 5,0-litrainen V8.

New Yorkin autonäyttelyssä keväällä 2011 esiteltiin toisen, pienemmän kasvojenkohotuksen kokenut XK. Suurin uudistus oli uudelleenmuotoillut ajovalot, joiden yhteyteen tuli LED-päiväajovalot.

Lähteet

Aiheesta muualla 

XK (2005)
S-segmentin autot
2000-vuosikymmenen autot
2010-luvun autot